તૂટેલા ઈંડાને જોતાં જ તે ચોધાર આંસુથી રડવા લાગી. જોકે દીપુએ તેને આખી વાત સમજાવી. ત્યારબાદ બુલબુલરાણી શાંત પડી. તેણે તપન સામે જોયું. તપન પણ લીમડાના એક ઝાડ નીચે બેઠો બેઠો રડતો હતો. બુલબુલરાણી ઊડીને તેની પાસે પહોંચી. કહેવા લાગી, "તપનભાઈ, રડશો નહીં. તમે ક્યાં આ ખોટું કામ કર્યું છે ! તમે તો નિર્દોષ છો. ભલે મારું એક ઈંડું તૂટી ગયું. મને દુ:ખ તો છે, પરંતુ એક ઈંડું બચ્યું હોવાથી હું તમને માફ કરી દઉં છું. ભગવાને મને સાવ નિરાશ નથી કરી એ જ મારા માટે સારી વાત છે.